சென்னை கிழக்கு கடற்கரை சாலை கானத்தூரை சேர்ந்த மாணவி சுதா( பெயர் மாற்றப்பட்டுள்ளது). அப்பகுதியில் உள்ள அரசுப் பள்ளியில் 8-ம் வகுப்பு படித்து வருகிறார். இந்நிலையில் மாணவியை தவறான நோக்கத்துடன் அழைத்துச் சென்ற இளைஞர் ஒருவர் அங்குள்ள முட்புதர் ஒன்றில் வைத்து பாலியல் வன்கொடுமை செய்திருக்கிறார். மாணவிக்கு இளைஞர் பாலியல் வன்கொடுமை கொடுப்பதை அருகில் உள்ள மாடியில் இருந்து இரண்டு பெண்கள் பார்த்துள்ளனர். மாணவிக்கு நடக்கும் கொடூரம் குறித்து உடனடியாக அப்பகுதி போலீசாருக்கு அவர்கள் தகவல் கொடுத்தனர். அதன்பேரில் சம்பவ இடத்திற்கு போலீசார் விரைந்து சென்று 8-ம் வகுப்பு மாணவியை மீட்டனர். பின்னர் அந்த இளைஞரையும் கைது செய்தனர். அவர் பெயர் ரகமதுல்லா என்பதும் வயது 35 என்பதும் தெரியவந்துள்ளது.